  Виталий Пронин Та вакытэ камераос юнматэмын Ижысь Партизанской урамын но Вотка шоссеын ужась машинаос борды.Ижысь сюресъёсты лэсьтонэз табере чаклалозы видеокамераос. Таӵе кичӧлтонэн потӥз «Автомобильная Удмуртия» огазеяськон. Огазеяськонлэн кивалтӥсез Борис Ломаев ивортэмъя, таӵе амал, асьме дорын сяна, нокытын уг кутӥськы на. Камерае гожтӥськоз сюрес лэсьтӥсьёслэн быдэс нунал ӵоже ужамзы. Та бӧрсьы видеосуредэз учкыса потозы «Автомобильная Удмуртия» огазеяськонэ пырисьёс. Соос чаклалозы, макем рос-прос быдэсто лэсьтӥськисьёс ас ужзэс, уг вӧлдо-а асфальт зор-кот дыръя. Куронъёсты уг быдэсъялэ ке, лэсьтӥськисьёсты кыл кутонэ кыскозы. Та вакытэ камераос юнматэмын Ижысь Партизанской урамын но Вотка шоссеын ужась машинаос борды. Автомобильёс таин гинэ буйгатскыны уг малпало. Матысь дыре соос вуылозы асфальт поттонъя заводъёсы но: сюрес шобыртыны дасям суретъёсты экспертизае лэзёзы. Елена Тугашова Туспуктӥз А. Горбунов Теги: сюрес  